**NÁRODNÁ RADA SLOVENSKEJ REPUBLIKY**

**VIII. volebné obdobie**

Číslo: CRD: 335/2023

**1422a**

**Informácia**

**výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky s Protokolom, ktorým sa mení a dopĺňa Dohovor o ochrane jednotlivcov pri automatizovanom spracovaní osobných údajov** **(tlač 1422)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre ľudské práva a národnostné menšiny ako gestorský výbor k návrhu na vyslovenie súhlasu Národnej rady Slovenskej republiky s Protokolom, ktorým sa mení a dopĺňa Dohovor o ochrane jednotlivcov pri automatizovanom spracovaní osobných údajov **(tlač 1422)** podáva Národnej rade Slovenskej republiky túto **informáciu**.

**I.**

Predseda Národnej rady Slovenskej republiky svojím rozhodnutím č. 1504 z 8. februára 2023 pridelil návrh na vyslovenie súhlasu Národnej rady Slovenskej republiky s Protokolom, ktorým sa mení a dopĺňa Dohovor o ochrane jednotlivcov pri automatizovanom spracovaní osobných údajov **(tlač 1422)** na prerokovanie

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre ľudské práva a národnostné menšiny.

Zároveň vo svojom rozhodnutí určil, že Výbor Národnej rady Slovenskej republiky pre ľudské práva a národnostné menšiny ako gestorský výbor podá v stanovenej lehote Národnej rade Slovenskej republiky správu o výsledku prerokovania uvedeného materiálu vo výboroch a návrh na uznesenie Národnej rady Slovenskej republiky.

**II.**

Ústavnoprávny výbor Národnej rady Slovenskej republiky prerokoval predmetný návrh dňa 9. marca 2023 a uznesením č. 705 odporučil

**Národnej rade Slovenskej republiky**

podľa článku 86 písm. d) Ústavy Slovenskej republiky

1. **vysloviť súhlas**

s Protokolom, ktorým sa mení a dopĺňa Dohovor o ochrane jednotlivcov pri automatizovanom spracovaní osobných údajov (tlač 1422),

1. **rozhodnúť**

o tom, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi;

Výbor Národnej rady Slovenskej republiky pre ľudské práva a národnostné menšiny o predmetnom návrhu nerokoval, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol na svojom zasadnutí dňa 13. marca 2023 uznášaniaschopný.

**III.**

Výbor Národnej rady Slovenskej republiky pre ľudské práva a národnostné menšiny na svojej 65. schôdzi dňa 13. marca 2023 **ako gestorský výbor** k správe o výsledku prerokovania vo výboroch Národnej rady Slovenskej republiky o predmetnom návrhu **(tlač 1422a)** nerokoval, nakoľko nebol podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **uznášaniaschopný**.

**IV.**

Podpredseda výboru zároveň poveril spravodajcu Ondreja Dostála,aby na schôdzi Národnej rady Slovenskej republiky podal informáciu o výsledku rokovania výborov a predložil návrh na ďalší postup.

Prílohou tejto informácie je návrh na uznesenie Národnej rady Slovenskej republiky.

Bratislava 13. marca 2023

**Peter Pollák v .r.**

podpredseda výboru

**PRÍLOHA**

**NÁRODNÁ RADA SLOVENSKEJ REPUBLIKY**

**VIII. volebné obdobie**

Číslo: CRD-335/2023

**N á v r h**

**U z n e s e n i e**

**NÁRODNEJ RADY SLOVENSKEJ REPUBLIKY**

**z ..... marca 2023**

k návrhu na vyslovenie súhlasu Národnej rady Slovenskej republiky s Protokolom, ktorým sa mení a dopĺňa Dohovor o ochrane jednotlivcov pri automatizovanom spracovaní osobných údajov **(tlač 1422)**

**Národná rada Slovenskej republiky**

podľa článku 86 písm. d) Ústavy Slovenskej republiky

1. **v y s l o v u j e s ú h l a s**

s Protokolom, ktorým sa mení a dopĺňa Dohovor o ochrane jednotlivcov pri automatizovanom spracovaní osobných údajov ,

1. **r o z h o d l a, že**

ide o medzinárodnú zmluvu podľa čl. 7 ods. 5 Ústavy Slovenskej republiky, a táto má prednosť pred zákonmi.